Johan Knutson: *Halkokarin kahakka*, maalaus 1850-luvulta.
**Halkokarin kahakka** oli Oolannin sodan aikana 7. kesäkuuta 1854 Kokkolan edustalla Halkokarilla käyty pieni taistelu suomalaisten ja englantilaisten välillä. Siihen osallistui suomalaisen puolella sotilasosaston lisäksi sadan miehen suuruinen vapaaehtoisjoukko, jonka oli muodostanut kokkolalainen kauppaneuvos Anders Donner. Suomalaiset torjuivat onnistuneesti englantilaisten maihinnousuyrityksen.

Tausta
------

Krimin sodan aikana Ranskan ja Englannin laivastot tunkeutuivat Itämerelle. Ensimmäinen yhteenotto eli Vitsandin kahakka tapahtui 19.–20. toukokuuta lähellä Tammisaarta, jossa englantilaisten maihinnousuyritys torjuttiin suomalaisen kenraaliluutnantti Anders Edvard Ramsayn johdolla. Toukokuun lopulla amiraali James Hanway Plumridgen komentama englantilainen laivasto-osasto hävitti Pohjanlahden rannikkokaupunkien kuten Raahen ja Oulun satamissa olevia laivoja ja rakennuksia. Laivasto oli käynyt Kokkolan edustalla jo 27. toukokuuta, mutta tuolloin Plumridge oli päättänyt jättää kaupungin rauhaan, koska satamaan johtava väylä näytti liian vaikeakulkuiselta. Lähtiessään Oulusta amiraali jakoi 4. kesäkuuta eskaaderinsa kahteen osastoon: hän itse jatkoi kohti Torniota, mutta HMS *Vulture* ja HMS *Odin* lähetettiin takaisin Kokkolaan.

Kauppaneuvos Anders Donner ja hylkeenpyytäjä Matts Kankkonen. Wladimir Swertschkoff maalasi molemmat muotokuvat Venäjän keisarin tilauksesta.
Kokkolassa oltiin jo tietoisia englantilaisten tuhotöistä, ja kauppaneuvos Anders Donnerin johdolla ryhdyttiin kokoamaan puolustusta. Paikkakunnalta saatiin mukaan sadan miehen suuruinen vapaaehtoisjoukko. Hylkeenampujilla oli hyljepyssyt, joilla pystyi ampumaan pidemmälle kuin monilla venäläisillä karbiineilla. Lisäksi Vaasasta tuli kenraalimajuri Alexander Jakob von Wendtin johdolla kaksi linjapataljoonan jalkaväkikomppaniaa ja Närpiöstä tuotiin tykkejä.

Taistelu
--------

Englantilaiset saapuivat Kokkolanlahden edustalle iltapäivällä 7. kesäkuuta 1854. Kaupungin satamaan johtava vesiväylä oli liian matala suurille aluksille, joten ne jäivät ankkuriin 4,5 merimailin päähän, tykinkantaman ulkopuolelle. Laivoista laskettiin vesille yhdeksän tykeillä varustettua venettä, joihin lastattiin yhteensä 180 miestä. Kello yhdentoista aikoihin illalla yksi aselepolipulla varustettu vene soudettiin Halkokarin niemekkeen rantaan, johon oli kerääntynyt kaupungin asukkaita. Englantilaisten neuvottelijoina toimi kaksi luutnanttia, jotka pyysivät lupaa polttaa kaikki satamassa olevat sotakieltotavarat, mukaan lukien vesillä ja telakalla olevat laivat, laivanrakennustarpeet, tervan, pien, purjekankaan, köydet ja ruudin. Pormestari Berndt Roos ja kauppaneuvos Donner torjuivat vaatimuksen tulkkina toimineen merikapteeni Wiklundin avustuksella vedoten Venäjän keisarin kieltoon tehdä myönnytyksiä viholliselle. Englantilaisten tiedustellessa mahdollisen sotajoukon läsnäoloa kokkolalaiset vastasivat salaperäisesti: "Ylivoimalle emme mahda mitään". Englantilaisia myös kiellettiin tulemasta yhtään lähemmäs kaupunkia.

Maihinnousua valmistelleet englantilaiset lähettivät pari venettä luotaamaan väylää ja yhden muiden edellä tekemään tiedustelua. Kaupungin puolustajat olivat pystyttäneet Halkokarin tervamakasiinien väliin näkösuojaksi lankkuaidan, joka mereltä katsottuna näytti vain yhtenäiseltä rakennusrivistöltä, mutta jonka taakse oli kätkeytynyt 500 sotilasta ja vapaaehtoista tykkien kanssa. Salmi oli katkaistu pystyttämällä puita, ja merelle näytti, että vesiväylä päättyisi. Veneiden esteeksi oli lisäksi vedetty kettinki estämään niiden pääsy Kokkolan rantaan Polttimoniemen ohitse.*lähde?*

Kun yksi veneistä kulki Halkokarin nokan ohi, puolustajat kaatoivat valeaidan ja alkoivat tulittaa suojattomia veneitä. Vapaaehtoisiin kuulunut hylkeenpyytäjä Matts Kankkonen surmasi hyljepyssyllään ensimmäistä venettä komentaneen luutnantti Carringtonin suoraan otsaan osuneella luodilla. Etummainen vene vahingoittui tykkitulessa niin pahoin, ettei se pystynyt vastaamaan tuleen, ja menetti niin monta miestä, ettei sitä voitu soutaa turvaan, jolloin toisen veneen oli hinattava se pois. Muut veneet vastasivat tuleen, mutta merenkäynnin vuoksi keinuvista veneistä oli vaikea osua tykeillä mihinkään tarkasti. Ammuskelu jatkui noin tunnin, minkä jälkeen englantilaiset perääntyivät, kun rannalle näytti ilmaantuvan koko ajan lisää sotilaita. Perääntymisen yhteydessä yksi veneistä ajoi karille pohjassa olevaan laivanhylkyyn ja meni ohjauskelvottomaksi, jolloin Kankkonen tovereineen kävi valtaamassa veneen ja vangitsi sen miehistön. *HMS Odin* ja *HMS Vulture* avasivat tykkitulen, mutta se ei yltänyt Halkokarille.

Muutamaa tuntia kahakan jälkeen Halkokaria kohti lähetettiin vielä toinen neuvotteluvene, mutta sitä ei otettu vastaan, jolloin se palasi pikaisesti laivalle. Alukset poistuivat kaupungin edustalta illalla 8. kesäkuuta.

Väijytys tuli englantilaisille täytenä yllätyksenä, koska Raahessa ja Oulussa he eivät olleet kohdanneet vastarintaa. *HMS Odinin* laivalääkäri Edward Creen päiväkirjamerkintöjen mukaan englantilaiset eivät olleet odottaneet suomalaisten kykenevän puolustautumaan. Toisaalta englantilaisten Lontooseen lähettämässä raportissa mainittiin, että venäläiset olisivat voineet aiheuttaa vielä paljon suurempaakin tuhoa, jos heidän tykkinsä eivät olisi ampuneet liian korkealle ja jos he olisivat antaneet veneiden edetä pidemmälle ennen tulen avaamista, koska silloin ne eivät olisi päässeet pakenemaan lainkaan.

Suomalaisten taistelun aikana sotasaaliiksi saama englantilainen barkassi.
Englantilaisten henkilötappiot olivat kolme upseeria ja viisitoista matruusia kaatuneina sekä kolme upseeria ja 31 matruusia vankeina. Kaupungin puolustajista haavoittui kolme tai neljä. Sotasaaliiksi saatiin yksi vallattu barkassi, jonka koko 25 miehen hengen miehistö joutui vangiksi, tosin kolme kuoli pian haavoihinsa. Kokkolassa voittoa juhlittiin suurella kansanjuhlalla, jossa viini virtasi ja varsinkin venäläisten kasakoiden kerrotaan olleen ympäripäissään. Sotavangit lähetettiin Helsinkiin ja sieltä myöhemmin Pietariin. Kaksi haavoittunutta vankia vietiin hoidettaviksi Ilmajoelle ja sieltä myöhemmin Turkuun.

Muisto
------

Muistomerkki Halkokarilla.
Yhdeksän kahakassa kuolleen englantilaisen sotilaan hautamuistomerkki Marian hautausmaalla.
Venäjän keisari Nikolai I lähetti 9. kesäkuuta 1854 käskykirjeellä Kokkolan asukkaille viralliset kiitokset heidän osoittamastaan rohkeudesta. Nikolai I ja hänen seuraajansa Aleksanteri II palkitsivat Halkokarilla kunnostautuneita suomalaisia kunniamerkeillä ja muilla suosionosoituksilla. Kauppaneuvos Donnerille lahjoitettiin muun muassa sormus ja kultainen nuuskarasia, hylkeenpyytäjä Kankkoselle hopeamitali ja kaksi kivääriä. Keisarin määräyksestä taiteilija Wladimir Swertschkoff maalasi vuonna 1856 Donnerin ja Kankkosen muotokuvat, jotka sijoitettiin Helsingin keisarilliseen palatsiin, nykyiseen Presidentinlinnaan, missä ne ovat tänäkin päivänä. Keisarin antamat lahjat ja mitalit ovat näkyvillä maalauksissa.

Suomalaisten sotasaaliiksi saama barkassi on nykyään Kokkolassa K. H. Renlundin museon omistuksessa ja sijoitettuna Englanninpuistoon varta vasten sille tehtyyn rakennukseen, josta sitä voi tarkastella koko seinän ikkunoista. Barkassin tykit ja lippu annettiin aikoinaan Venäjälle.

Taistelupaikalla Halkokarilla on vuonna 1934 pystytetty graniittinen muistomerkki. Yhteenotossa kaatuneet englantilaiset on haudattu Kokkolan Marian hautausmaalle. Haudan hoidosta vastaa nykyään Britannian Helsingin-suurlähetystö.

Lähteet
-------

1. ↑  Facta2001, WSOY 1981, 5. osa, palsta 437
2. ↑  Facta2001, WSOY 1981, 3. osa, palsta 593
3. 1 2  Oiva Turpeinen. *Oolannin sota – Itämainen sota Suomessa*, s. 66–67. Tammi, Helsinki 2003.
4. ↑  Raoul Johnsson & Ilkka Malmberg: *Kauhia Oolannin sota – Krimin sota Suomessa 1854–1855*, s. 193–204. John Nurmisen säätiö, Helsinki 2013.
5. 1 2 3 4 5 6 7 8 9 10 11  Johnsson & Malmberg 2013, s. 204–211.
6. 1 2 3 4 5 6 7  Turpeinen 2003, s. 78–79.
7. ↑  Mikko Juva, Suomen Kansan Historia IV, Kansallinen herääminen, 272. (1966), Otava
8. 1 2  Halkokaristriden hakuteoksessa *Uppslagsverket Finland* (2012). (ruotsiksi)
9. ↑  Kati Latva-Teikari & Ari Vihanta: Kokkolan sankarit entistä ehompina Ateneumissa Yle 26.4.2013. Viitattu 3.9.2020.
10. ↑  Harvinainen kuninkaallinen sotasaalis Yle uutiset 1.4.2014

Aiheesta muualla
----------------

* Halkokarin kahakka Kokkolakarleby.blogspot.fi
* Ernst von Wendt : Kun "me" voitimme englantilaiset, Helsingin Sanomat Viikkoliite, 27.03.1932, nro 13, s. 3, Kansalliskirjaston digitaaliset aineistot
* "Ja Suomen pojat ne ampuivat". Sotaisia muistoja Kokkolassa v:lta 1854, Hakkapeliitta, 23.01.1934, nro 4, s. 20, Kansalliskirjaston digitaaliset aineistot
* Halkokarin kahakka, Hakkapeliitta, 05.06.1934, nro 23, s. 10, Kansalliskirjaston digitaaliset aineistot

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kokkola |
| --- |
|  |
| 
* Keski-Pohjanmaa
* Kokkolan seutukunta

 |
|  |
| 

| * n
* k
* m
Historia |
| --- |
|  |
| 

|  |  |
| --- | --- |
| Hallintohistoria | 
* Kokkolan vapaaherrakunta
* Erikinpoikien uskonliike
* Asekoulu
* Kokkolan sotasairaala
* Kokkolan mersuherätys

 |
|  |
| Tapahtumat | 
* Halkokarin kahakka
* Kokkolan valtaus
* Kokkolan öljyvarastopalo 1973

 |

 |

 |
|  |
| 

| * n
* k
* m
Kylät ja kaupunginosat |
| --- |
|  |
| 

|  |  |
| --- | --- |
| Kokkola | 
* Hakalahti
* Hollihaka
* Jokilaakso
* Junnila
* Kallinen
* Kaustari
* Kiviniitty
* Koivuhaka
* Korpilahti
* Mesilä
* Mäntykangas
* Neristan
* Rytimäki
* Torkinmäki
* Tullimäki
* Villahti
* Ykspihlaja

 |
|  |
| Kaarlela | 
* Halkokari
* Hassinen
* Isokylä
* Kaustari
* Kirilahti
* Kirkonmäki
* Kvikant
* Linnusperä
* Matalamaa
* Närvilä
* Oivu
* Palonkylä
* Palo
* Piispanmäki
* Rimmi
* Rödsö
* Sokoja
* Vitikka
* Vitsari

 |
|  |
| Kälviä | 
* Hilli
* Honkimaa
* Jatkojoki
* Jokikylä
* Karhulahti
* Kleemola
* Kirkonkylä
* Miekkoja
* Nissi
* Passoja
* Peitso
* Peltokorpi
* Porkola
* Riippa
* Rimpilä
* Rita
* Ruotsalo
* Vuolle
* Välikylä

 |
|  |
| Lohtaja | 
* Alaviirre
* Karhi
* Kirkonkylä
* Marinkainen
* Väliviirre

 |
|  |
| Ullava | 
* Alikylä
* Haapala
* Haapasalo
* Hanhisalo
* Herlevi
* Honkala
* Jääskä
* Kallinki
* Korpi
* Länttä
* Neverbacka
* Norppa
* Rahkonen
* Sepänkylä
* Törbacka
* Ullavan kirkonkylä
* Viitasalo

 |
|  |
| Öja | 
* Bodö
* Finholm
* Hagafolk
* Knivsund
* Krokvik
* Långö
* Mjosund
* Norra Långö
* Tallbacka
* Tankar
* Tjäru

 |

 | Kokkolan vaakuna |

 |
|  |
| 

| * n
* k
* m
Maantiede |
| --- |
|  |
| 

|  |  |
| --- | --- |
| Luonto | 
* Harrinniemi
* Hällskäret
* Kotkanneva
* Ohtakari
* Trullevi

 |
|  |
| Järvet | 
* Laajalahti
* Luodonjärvi
* Ullavanjärvi
* Venetjoen tekojärvi
* Öjanjärvi

 |
|  |
| Saaret | 
* 7 sillan saaristo
* Kraaselinpauha
* Luodon saaristo
* Rahjan saaristo
* Tankar

 |
|  |
| Virtavedet | 
* Kälviänjoki
* Lestijoki
* Perhonjoki

 |

 |

 |
|  |
| 

| * n
* k
* m
Kaupunkiympäristö |
| --- |
|  |
| 

|  |  |
| --- | --- |
| Rakennukset ja alueet | 
* Hagströmin nahkatehdas
* Hansan talo
* Harrbådan linjaloisto
* Hotelli Seurahuone
* Kaarlelan kirkko
* Kaarlelan pappila
* Keski-Pohjanmaan keskussairaala
* Kokkolan kaupunginteatteri
* Kokkolan kirkko
* Kokkolan majakka
* Kokkolan Pyhien Simeonin ja Hannan rukoushuone
* Kokkolan raatihuone
* Kokkolan sotasairaala
* Kälviän kirkko
* Lohtajan kirkko
* Snellman-sali
* Tankarin kirkko
* Tankarin majakka
* Ullavan kirkko
* Kokkolan tuulipuisto
* Ykspihlajan kirkko
* Ykspihlajan Toimitalo
* Öjan kyläkirkko

 |

 |

 |
|  |
| 

| * n
* k
* m
Koulutus |
| --- |
|  |
| 

|  |  |
| --- | --- |
| Korkeakoulutus | 
* Centria-ammattikorkeakoulu
* Keski-Pohjanmaan kesäyliopisto
* Kokkolan yliopistokeskus

 |
|  |
| Toisen asteen oppilaitokset | 
* Keski-Pohjanmaan koulutusyhtymä
* Kokkolan suomalainen lukio
* Kokkolan yhteislyseon lukio

 |
|  |
| Peruskoulut | 
* Halkokarin koulu
* Hollihaan koulu
* Isokylän koulu
* Kiviniityn yhteiskoulu
* Mäntykankaan koulu
* Renlundin koulu
* Torkinmäen koulu
* Villan koulu

 |
|  |
| Muu koulutus | 
* Keski-Pohjanmaan kansanopisto
* Keski-Pohjanmaan konservatorio

 |

 |

 |
|  |
| 

| * n
* k
* m
Seurakunnat |
| --- |
|  |
| 

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Seurakunnat | 

|  |  |
| --- | --- |
| Luterilaisuus | 
* Kokkolan seurakuntayhtymä
	+ Suomalainen seurakunta
	+ Ruotsalainen seurakunta
	+ Kaustinen ja Ullava
	+ Kälviä
	+ Lohtaja
	+ Kokkolan seudun rauhanyhdistys
	+ Ullavan ja Kälviän rauhanyhdistys
	+ Alaviirteen rukoushuone
	+ Armon kappeli
	+ Lohtajan kirkonkylän rukoushuone
	+ Närvilän rukoushuone
	+ Ohtakarin leirikeskus
	+ Keski-Pohjanmaan kansanlähetys
* Andreaksen luterilainen seurakunta

 |
|  |
| Baptismi | 
* Kokkolan baptistiseurakunta
* Kokkolan ruotsalainen baptistiseurakunta

 |
|  |
| Helluntaiherätys | 
* Församlingen Ny Start
* Kokkolan Betania-seurakunta
* Kokkolan helluntaiseurakunta
* Kälviän helluntaiseurakunta
* Lohtajan helluntaiseurakunta
* Ullavan helluntaiseurakunta

 |
|  |
| Muut | 
* Kokkolan adventtiseurakunta
* Kokkolan metodistiseurakunta
* Uskon Sana
* Pyhien Simeonin ja Hannan rukoushuone

 |

 |

 |

 |
|  |
| 

| * n
* k
* m
Kulttuuri |
| --- |
|  |
| 

|  |  |
| --- | --- |
| Tapahtumat | 
* Kokkolan Talviharmonikka
* Kokkolan Oopperakesä
* Kokkolan Viinijuhlat
* Lohtajan kirkkomusiikkijuhlat

 |
|  |
| Museot | 
* Frekrik ja Anna Draken koti
* ITE-museo
* K. H. Renlundin museo
* Kaarlelan kotiseutumuseo
* Kieppi, Kokkolan luonnontieteellinen museo
* Kirjapainomuseo
* Kälviän kotiseutumuseo
* Lohtajan kotiseutumuseo
* Ohtakarin kalastusmuseo
* Palomuseo
* Taide Vienoja
* Tankarin hylkeenpyyntimuseo
* Toivosen Eläinpuisto ja Talonpojanmuseo
* Öjan kalastajamuseo

 |
|  |
| Musiikki | 
* Kokkolan kaupunginteatteri
* Kokkolan oopperayhdistys
* Keski-Pohjanmaan Kamariorkesteri
* Ruska Ensemble
* Ykspihlajan Työväen Näyttämö

 |
|  |
| Muuta | 
* Byri på svensk
* *Taideteokset ja muistomerkit*

 |

 |

 |
|  |
| 

| * n
* k
* m
Urheilu ja liikunta |
| --- |
|  |
| 

|  |  |
| --- | --- |
| Urheiluseurat | 
* Gamlakarleby BK
* Gamlakarleby IF
* Karleby Goats
* Kokkola Futis 10
* Kokkolan Hermes
* Kokkolan Jymy
* Kokkolan Kiri
* Kokkolan Naisjalkapallo
* Kokkolan NMKY
* Kokkolan Palloseura
* Kokkolan Pallo-Veikot
* Kokkolan Tiikerit
* Kokkolan Työväen Urheilijat
* Kokkolan Uimaseura
* Kokkolan Veikot
* Kälviän NMKY
* Kälviän Tarmo
* Nibacos
* Lohtajan Veikot
* Real Kokkola
* TP-Kaarle
* Ykspihlajan Reima
* *Bollklubben Öja-73*

 |
|  |
| Ulkoliikuntapaikat | 
* Kokkola Cup
* Kokkolan Golf
* Kokkolan keskuskenttä
* Kokkolan pesäpallokenttä

 |
|  |
| Sisäliikuntapaikat | 
* Kampushalli
* Kippari-halli
* Kokkolan jäähalli

 |

 |

 |
|  |
| 

| * n
* k
* m
Liikenne |
| --- |
|  |
| 

|  |  |
| --- | --- |
| Päätiet | 
* Valtatie 8
* Valtatie 13
* Valtatie 28
* Kantatie 63
* Seututie 749
* Seututie 756
* Seututie 757
* Kokkolan linja-autoasema

 |
|  |
| Raideliikenne | 

|  |  |
| --- | --- |
| Liikennepaikat | 
* Kokkolan rautatieasema
* Kälviän rautatieasema
* Matkanevan rautatieasema
* Riipan rautatieasema
* Rimmin rautatieasema (purettu)
* Suonperän seisake
* Ykspihlajan rautatieasema

 |
|  |
| Väylät | 
* Pohjanmaan rata
* Ykspihlajan rata

 |

 |
|  |
| Lentoliikenne | 
* Kokkola-Pietarsaaren lentoasema

 |
|  |
| Merenkulku | 
* Kokkolan satama
* Jakob Lines

 |

 |

 |
|  |
| 

| * n
* k
* m
Talous ja elinkeinot |
| --- |
|  |
| 

|  |  |
| --- | --- |
| Yritykset | 
* 24 Pesula
* Ahola Transport
* Boliden Kokkola
* Dahl-linjaliikenne
* HalpaHalli
* Jakob Lines
* Kokkolan Liikenne
* Minor-veneet
* Osuuskauppa KPO

 |
|  |
| Kauppakeskukset | 
* Kauppakeskus Chydenia
* Kauppakeskus Kallentori
* Kauppakeskus Maxim

 |

 |

 |
|  |
| 

| * n
* k
* m
Muuta Kokkolaan liittyvää |
| --- |
|  |
| 

|  |  |
| --- | --- |
| Hallinto | 
* Kokkolan kaupunginvaltuusto
* Kokkolan vaakuna
* Lohtajan ampuma-alue

 |
|  |
| Media | 
* Keskipohjanmaa
* Kokkola
* Radio 967
* Yle Kokkola
* Österbottens Tidning

 |

 |

 |

 |